Prawf goddefiad glwcos

Prawf gwaed i brofi am lefelau uchel o glwcos yn y gwaed sydd yn arwydd o ddiabetes yw prawf goddefiad glwcos (GTT).O'r Saesneg: glucose tolerance test. Mae'n profi gallu'r corff i fetaboleiddio carbohydradau.

Proses
Yn aml mae'r claf yn bwyta deiet uchel mewn carbohydradau am tri niwrnod cyn y prawf. Gofynnir i'r claf ymprydio y noson cyn y prawf ac yna cymerir sampl o waed. Gofynnir i'r claf yfed 75g o glwcos wedi'i doddi mewn 250–350 ml o ddŵr, a dwy awr yn ddiweddarach cymerir sampl arall o waed. Wrth fesur y lefelau glwcos yn y ddwy sampl, rhoddir ystyriaeth i'r ffaith bod y crynodiad glwcos a fesurir mewn plasma 10% yn uwch nag mewn gwaed cyflawn.

Diagnosteg
Defnyddir prawf goddefiad glwcos gan amlaf i wneud diagnosis o ddiabetes, hypoglycemia, neu anhwylderau eraill sy'n effeithio ar fetaboledd garbohydradau.Mosby's Medical Dictionary, wythfed argraffiad (2009). ISBN 9780323052900

Yng Nghymru gwneir diagnosis o ddiabetes gan y Gwasanaeth Iechyd Gwladol os bydd lefel y glwcos yn y sampl gwaed ar ôl ymprydio dros 6.7 mmol/l neu os bydd y lefel mewn plasma dros 7.8 mmol/l a/neu os bydd y lefelau yn yr ail sampl yn 10 mmol/l ac 11.1 mmol/l.

 Meini prawf Cyfundrefn Iechyd y Byd (WHO) ar gyfer diabetes (2006) – dehongli prawf goddefiad glwcos geneuol Lefelau glwcos  Normal  Glycaemia ymprydio amharedig (IFG) Goddefedd glwcos amharedig (IGT) Diabetes mellitus (DM)Plasma gwythiennol Ymprydio 2 awr Ymprydio 2 awr Ymprydio 2 awr Ymprydio 2 awr  (mmol/l)  <6.1  <7.8  > 6.1 & <7.0  <7.8  <7.0  >7.8 & <11.1   >7.0  >11.1  (mg/dl)  <110  <140  >110 & <126  <140  <126  >140 & <200  >126   >200

Risgiau
Gan fod maint gwythiennau a rhydwelïau yn amrywio o glaf i glaf ac o un ochr o'r corff i'r ochr arall, gall cymryd sampl gwaed o rai pobl fod yn anoddach nag o bobl eraill. Gall risgiau eraill sy'n gysylltiedig â chymryd sampl gwaed cynnwys gwaedu gormodol, llewygu neu deimlo'n benysgafn, hematoma, neu haint.

Cyfeiriadau

Categori:Gwaed
Goddefiad glwcos

ca:Resistència a la insulina#Test de la tolerància oral a la glucosa (TTOG)